《成化乙未廷试受卷纪事有作时年三十 其一》
明代·程敏政

大廷多士若云屯，入对从容感至尊。新雨过城开晓霁，好风吹柳散春温。

尚方络绎来珍馔，中使催呼锁禁门。回首十年如梦里，传胪当日愧蒙恩。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。